als_Latn dik_Latn nus_Latn
Kanceri i mushkërive është lloji i dytë i kancerit më i përhapur si tek femrat ashtu dhe tek meshkujt. Këta të fundit kanë mundësi 1 në 14 për të zhvilluar këtë sëmundje, ndërkohë që një në 17 femra mund të preket nga kanceri i mushkërive.
Ndonëse pirja e duhanit e rrit rrezikun e zhvillimit të kancerit të mushkërive, këto statistika përfshijnë si duhanpirësit dhe jo duhanpirësit. Kanceri i mushkërive është vdekjeprurës, por njohja e shenjave dhe simptomave të hershme shpëton jetë.
1. Kollë e vazhdueshme
Ftohja apo virozat e stinës shoqërohen me inflamacion të rrugëve të frymëmarrjes e kollë, por këto të fundit zakonisht largohen brenda një apo dy jave.
Nëse kjo gjendje, vazhdon për një kohë të gjatë dhe ju kolliteni pa qenë të sëmurë, mund të jetë një shenjë e kancerit të mushkërive, veçanërisht nëse kollitja vazhdon të përkeqësohet. Nëse kolla është e zhurmshme ose mund të shoqërohet me njolla gjaku duhet të vizitoni një pneumolog.
2. Vështirësi në frymëmarrje
Qelizat kancerogjene që rriten në mushkëri mund të bllokojnë apo të ngushtojnë rrugët e frymëmarrjes duke jua bërë më të vështirë këtë proces.
Nëse lodheni shumë shpejt dhe keni vështirësei në frymëmarrje edhe pas aktiviteteve më të thjeshta duhet të vizitoheni.
3. Dhimbje gjoksi
Kanceri i mushkërive mund të çojë në dhimbje në gjoks ose në shpatulla. Nëse dhimbja është e mprehtë dhe e qëndrueshme që menjëherë t’i tregoni mjekut tuaj. Dhimbja e kraharorit mund të jetë tregues i shumë problemeve shëndetësore, përfshirë kancerin e mushkërive.
4. Gulçimet, fishkëllim gjatë frymëmarrjes
Këto që përmendëm më sipër mund të jenë gjithashtu shenjë e astmës ose alergjive, por është më mirë që mjek të diagnostikojë sëmundjen tuaj.
5. Ndryshim në zë
Nëse filloni të vëreni ndryshim në zërin tuaj, duhet të vizitoheni.
Trashja e zërit mund të shkaktohet nga një i ftohtë, por nëse kjo gjendje nuk kthehet në normalitet, mund të lidhet me kancerin e mushkërive.
6. Humbje e pashpjegueshme e peshës mund të jetë gjithashtu shenjë e kancerit të mushkërive e jo vetëm, por kjo gjë nuk ndodh në fazat e para të sëmundjes, shkruan “Living”.
© ZHURNAL.mk
Aktuale
als_Latn als_Latn als_Latn als_Latn als_Latn als_Latn als_Latn als_Latn fin_Latn als_Latn als_Latn als_Latn als_Latn als_Latn als_Latn als_Latn zho_Hant als_Latn